**N Á V R H**

**Všeobecného záväzného nariadenia obce Bystré č. 3/2014 o zákaze podávania a požívania alkoholických nápojov na vymedzených verejne prístupných miestach na území obce Bystré.**

**Dátum vyvesenia návrhu VZN č. 1/2014: 30.07.2014**

**Dátum ukončenia lehoty na pripomienkovanie: 11.08.2014**

 Dňom vyvesenia návrhu Všeobecného záväznému nariadenia obce Bystré č. 2/2014  o zákaze podávania a požívania alkoholických nápojov na vymedzených verejne prístupných miestach na území obce Bystré, začína plynúť desaťdňová lehota, počas ktorej môžu fyzické a právnické osoby uplatniť pripomienku k návrhu v písomnej forme, elektronicky na adresu ocu.bystre@slovanet.sk alebo ústne do zápisnice na Obecnom úrade Bystré.

 Pripomienkou možno v určenej lehote navrhnúť nový text alebo odporučiť úpravu textu a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí spracovateľ nariadenia prihliadať a to najmä vtedy, ak nie sú zdôvodnené. Na pripomienky uplatnené po desaťdňovej lehote sa nemusí prihliadať.

 Obec Bystré v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a v súlade so zákonom č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov vydáva toto Všeobecné záväzné nariadenie o zákaze podávania a požívania alkoholických nápojov na vymedzených verejne prístupných miestach na území obce Bystré (ďalej len VZN):

**Čl. 1**

**Zákaz podávania a požívania alkoholických nápojov aj na iných**

**verejne prístupných miestach**

Obec Bystré zakazuje podávanie a požívanie alkoholických nápojov na nasledovných verejných priestranstvách, voľne prístupných, mimo vymedzených terás:

a) na verejných cintorínoch a vo vzdialenosti do 50 m od nich,

b) pri kostoloch a kaplnkách a vo vzdialenosti do 50 m od nich,

c) pri detských ihriskách a vo vzdialenosti do 50 m od nich,

d) v areáloch škôl a školských zariadení a vo vzdialenosti do 50 m od nich,

e) na autobusových zastávkach a vlakovej stanici a vo vzdialenosti do 50 m od nich,

f) v starej časti kultúrneho domu a vo vzdialenosti do 50 m od neho,

g) v priestoroch obecných parkov a vo vzdialenosti do 50 m od nich,

i) vo vzdialenosti do 30 m od budovy obecného úradu,

j) vo vzdialenosti do 30 m od budovy hasičskej zbrojnice,

k) pred pamätníkom padlým vojakom 2. svetovej vojny a vo vzdialenosti do 50 m od neho.

**Čl. 2**

**Výnimky zo zákazu alebo obmedzenia predaja, podávania alebo požívania**

**alkoholických nápojov**

Na základe písomnej žiadosti organizátora podujatia môže obec Bystré pri organizovaní kultúrnych, športových a spoločenských podujatí povoliť podávanie a požívanie alkoholických nápojov aj na priestranstvách, na ktorých je to podľa článku 1 tohto VZN ustanovený zákaz, pričom v povolení urči aj druh alkoholického nápoja.

**Čl. 3**

**Záverečné ustanovenia**

Toto VZN obce Bystré bolo schválené obecným zastupiteľstvom obce Bystré dňa ..............

uznesením č. ................ a nadobúda účinnosť 15. dňom odo dňa vyvesenia na úradnej tabuli obce Bystré.

 ......................................................

 Mgr. Ľubomír Hreha

 starosta obce